                                 

             ROMÂNIA
JUDEŢUL HUNEDOARA
    MUNICIPIUL BRAD
         P R I M A R U L
   Nr. 83/11050/21.05.2026


R E F E R A T   D E   A P R O B A R E
privind aprobarea achitării cotizaţiei pentru anul 2026 datorată de către Municipiul Brad, în calitate de membru, Asociaţiei de Dezvoltare Intercomunitară ”Serviciul judeţean pentru ocrotirea animalelor fără stăpân”, judeţul Hunedoara



	Prin Hotărârea Consiliului Local nr. 48/2012  Municipiul Brad, prin Consiliul Local al Municipiului Brad, a devenit membru al Asociaţiei de Dezvoltare Intercomunitară ”Serviciul judeţean pentru ocrotirea animalelor fără stăpân”, judeţul Hunedoara.
	Ulterior, în scopul aplicării prevederilor Legii nr. 258/2013 pentru modificarea şi completarea Ordonanţei de Urgenţă a Guvernului nr. 155/2001 privind aprobarea programului de gestionare a câinilor fără stăpân şi ale Hotărârii Guvernului nr. 1059/23.12.2013 pentru aprobarea Normelor metodologice de aplicare a Ordonanţei de Urgenţă a Guvernului nr. 155/2001 privind aprobarea programului de gestionare a câinilor fără stăpân, prin Hotărârea Consiliului Local nr. 16/2014 s-a aprobat delegarea activităţii ”Serviciului de gestionare a câinilor fără stăpân” Asociaţiei de Dezvoltare Intercomunitară ”Serviciul judeţean pentru ocrotirea animalelor fără stăpân”, judeţul Hunedoara.
	Întrucât, începând cu anul 2015, Consiliul Județean Hunedoara nu a putut susține integral din fonduri proprii funcționarea acestei asociații, s-a impus instituirea unei cotizații anuale pentru membrii asociați.
Conform prevederilor art. 35 alin. (4) din Legea nr. 273/2006 privind finanţele publice locale, cu modificările şi completările ulterioare ”Asociaţiile de dezvoltare comunitară se finanţează prin contribuţii din bugetele locale ale unităţilor administrativ-teritoriale membre [...]”.
[bookmark: _Hlk230328548] La stabilirea cotizației pentru anul 2026, datorată de către Municipiul Brad, în calitate de membru, Asociaţiei de Dezvoltare Intercomunitară ”Serviciul judeţean pentru ocrotirea animalelor fără stăpân”, judeţul Hunedoara, s-a ținut cont de valoarea anuală a cotizaţiei în cuantum de 15 lei/locuitor/an, aprobată prin Hotărârea Adunării Generale a Asociație nr. 1/2026 pentru primul trimestru al anului 2026 și, respectiv, 16 lei/locuitor/an, aprobată prin Hotărârea Adunării Generale a Asociației nr. 2/24.03.2026 pentru trimestrele II-IV ale anului 2026, precum și de datele furnizate de către Direcția Județeană de Statistică  Hunedoara din care reiese faptul că populația municipiului Brad, după domiciliu, la data de 1 iulie 2025, este de 14.079 locuitori.
În contextul celor de mai sus am inițiat prezentul proiect de hotărâre prin care am propus aprobarea achitării cotizaţiei pentru anul 2026, de către Municipiul Brad, în calitate de membru, Asociaţiei de Dezvoltare Intercomunitară  ”Serviciul judeţean pentru ocrotirea animalelor fără stăpân”,  judeţul Hunedoara, după cum urmează:
a)  15 lei/locuitor, respectiv suma de 52.796,25 lei, pentru trimestrul I  al anului 2026;
b) 16 lei/locuitor, respectiv suma de 168.948 lei, pentru trimestrele II - IV  ale anului 2026.
Precizez că decontarea acestor cheltuieli se face din bugetul local, de la capitolul bugetar 51.02. ”Autorităţi publice ”, cu încadrarea în limita creditelor bugetare aprobate.
Invoc în susţinerea prezentului proiect de hotărâre prevederile art. 3 alin. (2), art. 20 alin. (1) lit. h) și art. 35 alin. (4) și alin. (6) din Legea nr. 273/2006 privind finanțele publice locale, cu modificările şi completările ulterioare, ale art. 10 din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare, ale art. 46 alin. (1) lit. a) din O.G. nr. 26/2000 cu privire la asociaţii şi fundaţii, cu modificările şi completările ulterioare, ale Hotărârii Consiliului Local nr. 116/2008, ale art. 129 alin. (1), alin. (2) lit. d), alin. (7) lit. n) și  lit. s) din O.U.G. nr. 57/2019 privind Codul administrativ, cu modificările și completările ulterioare, precum și ale  Legii nr. 554/2004 a contenciosului administrativ, cu modificările și completările ulterioare.

